Document ID: 32004D0625

ODLOČBA KOMISIJE
z dne 26. avgusta 2004
o spremembi Odločbe 2003/526/ES o ukinitvi nadzornih ukrepov v Saarlandu, v Nemčiji, za klasično prašičjo kugo, in o povečanju območja v Slovaški, kjer so v uporabi nadzorni ukrepi za klasično prašičjo kugo
(notificirano pod dokumentarno številko K(2004) 3241)
(Besedilo velja za EGP)
(2004/625/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (1), in zlasti člena 10(4),
ob upoštevanju naslednjega:
(1)
V odgovor klasični prašičji kugi v nekaterih državah članicah, je Komisija med drugim sprejela Odločbo 2003/526/ES z dne 18. julija 2003 o zaščitnih ukrepih v zvezi s klasično prašičjo kugo v nekaterih državah članicah (2), ki so določile nekatere dodatne ukrepe za nadzor nad boleznijo.
(2)
Razmere glede klasične prašičje kuge v Saarlandu, v Nemčiji, so se močno izboljšale. Zato izvajanje ukrepov, sprejetih z Odločbo 2003/526/ES v zvezi s Saarlandom, ni več potrebno.
(3)
Na Slovaškem so nedavno odkrili primer klasične prašičje kuge pri divjih prašičih v okraju Lučenec, kjer pred tem ni bilo znakov pojava bolezni.
(4)
Odločba 2003/526/ES mora biti zato ustrezno spremenjena.
(5)
Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/526/ES se spremeni na naslednji način:
(1)
v delu I, v točki 1 Nemčija, v odstavku C se izbriše Saarland;
(2)
besedilo dela II se nadomesti z naslednjim besedilom:
„Območja na Slovaškem omenjena v členih 2, 3, 5, 7 in 8:
Okrajna uprava za veterino in prehrano Trnava (zajema okraje Piešťany, Hlohovec in Trnava); Levice (zajema okraj Levice); Nitra (zajema okraja Nitra in Zlaté Moravce); Topoľčany (zajema okraj Topoľčany); Nové Mesto nad Váhom (zajema okraj Nové Mesto nad Váhom); Trenčín (zajema okraja Trenčín in Bánovce nad Bebravou); Prievidza (zajema okraja Prievidza in Partizánske); Púchov (zajema okraja Púchov in Ilava); Žiar nad Hronom (zajema okraje Žiar nad Hronom, Žarnovica in Banská Štiavnica); Zvolen (zajema okraja Zvolen in Detva); Banská Bystrica (zajema okraja Banská Bystrica in Brezno); Lučenec (zajema okraja Lučenec in Poltár).“
Člen 2
Ta odločba je naslovljena na države članice.
V Bruslju, 26. avgusta 2004

Labels: 0
18
6